CELEX: E2013P0003
Language: et
Date: 2013-03-13 00:00:00
Title: Skatteklagenemnda ved Sentralskattekontoret for storbedrifteri 13. märtsi 2013 . aasta taotlus EFTA kohtule nõuandva arvamuse saamiseks kohtuasjas Fred Olsen jt vs Staten v/Sentralskattekontoret for storbedrifter (Kohtuasi E-3/13)

19.9.2013   
            
            
               ET
            
            
               Euroopa Liidu Teataja
            
            
               C 270/8
            
         Skatteklagenemnda ved Sentralskattekontoret for storbedrifteri 13. märtsi 2013. aasta taotlus EFTA kohtule nõuandva arvamuse saamiseks kohtuasjas Fred Olsen jt vs Staten v/Sentralskattekontoret for storbedrifter
   (Kohtuasi E-3/13)
   2013/C 270/06
   Skatteklagenemnda ved Sentralskattekontoret for storbedrifter (maksuameti keskasutuse suurte äriühingute osakonna apellatsiooninõukogu) esitas 13. märtsi 2013. aasta kirjaga (kiri saabus kohturegistrisse 18. märtsil 2013) EFTA kohtule taotluse nõuandva arvamuse saamiseks kohtuasjas Fred Olsen jt vs Staten v/Sentral-skattekontoret for storbedrifter alljärgnevates küsimustes.
   
               1.
            
            
               Kas asutused, mis on asutamisvormilt usaldusfondid, jäävad EMP lepingu artikliga 31 ette nähtud asutamisvabaduse reguleerimisalasse? Täiendav küsimus: Kui jah, siis kellele kuuluvad EMP lepingu sätetest tulenevad õigused?
            
         
               2.
            
            
               Kui esimesele põhiküsimusele vastatakse jaatavalt: kas usaldusfond vastab EMP lepingu artikliga 31 ette nähtud majandustegevuse nõudele?
            
         
               3.
            
            
               Kui esimesele küsimusele vastatakse eitavalt: kas usaldusfond jääb EMP lepingu artikliga 40 ette nähtud kapitali vaba liikumise reguleerimisalasse?
            
         
               4.
            
            
               Kui esimese või kolmanda punkti põhiküsimusele vastatakse jaatavalt: kas Norra eeskirjad välismaiste kontrollitavate äriühingute kohta sisaldavad ühte või rohkemat asutamisvabaduse või kapitali vaba liikumise piirangut?
            
         
               5.
            
            
               Kui vastus neljanda punkti põhiküsimusele on jaatav: kas piirangut saab lugeda põhjendatuks ülekaaluka avaliku huviga ja kas piirang on proportsionaalne?